CELEX: 62021TN0784
Language: mt
Date: 2021-12-20 00:00:00
Title: Kawża T-784/21: Rikors ippreżentat fl-20 ta’ Diċembru 2021 – NP vs Il-Kummissjoni

14.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 73/55
            
         
      Rikors ippreżentat fl-20 ta’ Diċembru 2021 – NP vs Il-Kummissjoni
      (Kawża T-784/21)
      (2022/C 73/70)
      Lingwa tal-kawża: il-Franċiż
      
         Partijiet
      
      
         Rikorrent: NP (rappreżentant: C. Mourato, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tat-8 ta’ Frar 2021 tal-Kummissjoni Ewropea (Awtorità tal-Ħatra) sa fejn tiċħad parzjalment it-talbiet tar-rikorrenti tat-2 ta’ Ottubru 2020 ibbażati fuq il-fastidju psikoloġiku li għalih hija responsabbli l-Kummissjoni Ewropea abbażi tal-Artikolu 12a(1) sa (3) tar-Regolamenti tal-Persunal, u b’mod iktar partikolari billi ma rrikonoxxietx il-fastidju subit minn Novembru 2014, billi wettqet żbalji manifesti ta’ evalwazzjoni tal-fatti allegati, billi ma ġibditx il-konsegwenzi kollha xierqa u billi kisret l-obbligu tagħha ta’ assistenza, kif ukoll billi rrifjutat li tiftaħ il-proċedura ta’ rikonoxximent tar-reintregrazzjoni wara li rtirat minħabba invalidità u billi rrifjutat li tiddetermina l-aġġustamenti raġonevoli għall-eżerċizzju tal-funzjonijiet essenzjali tal-impjieg tagħha bħall-part time mediku, ix-xogħol mid-dar u t-taħriġ ta’ aġġornament, skont l-Artikolu 1d(4) u l-Artikolu 33 tar-Regolamenti tal-Persunal kif ukoll l-Artikolu 15 tal-Anness VIII tar-Regolamenti tal-Persunal u d-Deċiżjoni tal-Kummissjoni C(2004) 1318 tas-7 ta’ April 2004;
               
            
                  —
               
               
                  tikkundanna lill-Kummissjoni Ewropea tħallas lir-rikorrenti kumpens ta’ EUR 40 000 bħala kumpens għad-dannu morali subit f’dan il-kuntest;
               
            
                  —
               
               
                  tikkundanna lill-Kummissjoni Ewropea tħallas lir-rikorrenti kumpens ta’ EUR 106 649,02 bħala kumpens għad-dannu finanzjarju subit f’dan il-kuntest sal-31 ta’ Diċembru 2021, mingħajr preġudizzju għad-dritt tar-rikorrenti li titlob evalwazzjoni mill-ġdid tal-kumpens li jkopri t-telf finanzjarju li għandu jseħħ bejn l-1 ta’ Jannar 2022 u d-data tar-reintegrazzjoni mitluba;
               
            
                  —
               
               
                  tikkundanna lill-konvenuta għall-ispejjeż tal-kawża, skont l-Artikolu 134 tar-Regoli tal-Proċedura tal-Qorti Ġenerali tal-Unjoni Ewropea.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq fastidju psikoloġiku mwettaq minn diversi membri tas-servizz mediku tal-Kummissjoni Ewropea kontra r-rikorrenti, ksur simultanju tad-dmir ta’ premura kif ukoll tal-prinċipji ta’ nondiskriminazzjoni u ta’ proporzjonalità fil-kuntest tat-talba tagħha għal reintegrazzjoni wara perijodu ta’ invalidità mibdi f’Novembru 2014, żbalji manifesti ta’ evalwazzjoni tal-fatti allegati u ksur tal-obbligu ta’ assistenza, u fl-aħħar nett il-ksur tal-obbligu li tinfetaħ il-proċedura sabiex tiġi stabbilita d-diżabbiltà tagħha li għandha sseħħ qabel dik intiża għar-reintegrazzjoni tagħha.
               
            
                  2.
               
               
                  It-tieni motiv ibbażat fuq talba għal kumpens li tirriżulta mill-fastidju msemmi iktar 'il fuq.